החל ממחר שישי (4.5) החובשים והפאראמדיקים של מד"א יאבטחו רפואית את מירוץ האופנים היוקרתי גי'רו ד'איטליה, שיוזנק לראשונה מישראל.
ביום שישי החובשים והפאראמדיקים של מד"א יאבטחו רפואית את המרוץ נגד השעון שיתקיים בירושלים ובימים שבת וראשון ילוו באמבולנסים ובניידות טיפול נמרץ של מד"א את הרוכבים במסלולים מחיפה לתל אביב ומבאר שבע לאילת. בנוסף יאבטחו רפואית צוותי מד"א את טקסי הפתיחה והסיום של המרוץ.
מרוץ גי'רו ד'איטליה הוא אחד משלושת מרוצי האופניים החשובים בעולם. לראשונה מאז נוסד בשנת 1909, יצא המרוץ מחוץ לגבולות אירופה, וצפוי למשוך סביבו עשרות אלפי משתתפים וקהל צופים בארץ ומיועד לעבור בירושלים, תל אביב, חיפה, באר שבע, אילת ומקומות נוספים ברחבי ארץ. השנה תיקח חלק במרוץ גם קבוצת רוכבים ישראלית בפעם הראשונה.
מנכ"ל מד"א, אלי בין: "מגן דוד אדום, ארגון ההצלה הלאומי של ישראל גאה לקחת חלק באבטחת המרוץ ג'ירו ד'איטליה וערוך על מנת להעניק סיוע רפואי בעת הצורך למשתתפים במרוץ ולקהל הרב שצפוי להגיע לצפות ברוכבים. אני קורא לציבור הרחב להישמע לכוחות הביטחון וצוותי מגן דוד אדום ומאחל הצלחה למשתתפים."